開左咁耐，終於可以黎見識下了。由地鐵站行過黎咁啱有位唔使等幾好，坐底劃完紙仔等食期間，見窗口位有人走，就問下可唔可以轉過去，侍應小姐二話不說就幫手搞掂了。個黑蒜油麵黎到面前已經聞到陣味了，正。雖然分量唔多，但味道幾好，豬骨湯味無被啲蒜油完全蓋過，叉燒有三大塊。係個半熟蛋老左啲(你都見到)。同行就叫左個原味豬骨湯麵，味道應該差唔多啩，不過個煎餃又唔錯喎，雖然唔記得係咩餡，但個味係好食的。少返啲油會仲好。